Publication: Magyar Közlöny
Issue: MK-2009-42 (Year: 2009, Number: 42)
Era: 2004-2010
Section: szolgáltatott, a közoktatásról szóló 1993. évi LXXIX. törvény végrehajtásáról szóló 20/1997. (II. 13.) Korm. rendelet (a továbbiakban: Vhr.) nem állami, nem önkormányzati
Paragraph Index: 907

(4) Amennyiben az e rendeletben foglalt feltételeknek megfelelõ fenntartó 2009. március utolsó munkanapjáig az intézmény átszervezésével, fenntartói jogának átadásával, megszüntetésével összefüggõ döntést hoz, akkor az e rendeletben foglaltakat a következõ eltérésekkel kell alkalmazni. Az intézmény jogutód nélküli megszüntetése esetében (ideértve a helyi önkormányzati fenntartású intézmény fenntartói jogának nem állami, nem önkormányzati fenntartó részére történõ átadását, illetve a nem állami, nem önkormányzati intézmény fenntartói jogának önkormányzati fenntartó részére történõ átadását) a fenntartó az érintett intézmény vonatkozásában nem nyújthat be támogatási igényt. Az intézmény jogutóddal történõ megszûnése, illetve átszervezése, fenntartói jogának átadása esetében a támogatási igényt a jogelõd intézmény fenntartója a jogutód intézmény fenntartójának egyetértésével nyújthatja be, az elnyert támogatást a jogutód intézmény fenntartója használhatja fel az e rendeletben meghatározott támogatási célra. A támogatással a jogutód intézmény fenntartójának kell elszámolnia.

Source: https://magyarkozlony.hu/hivatalos-lapok/60a8ea67ae0634355ca5616a473b2cba4a412158/dokumentumok/37d93bee8dcb3ca008a05d81fd5383d5e69b0423/letoltes